OBESIO SE NA TAVANU ZBOG KECA IZ ENGLESKOG: Gumeno crevo za zalivanje zavezao za gredu krova - Politika ekspres\nOBESIO SE NA TAVANU ZBOG KECA IZ ENGLESKOG: Gumeno crevo za zalivanje zavezao za gredu krova\nLelek i plač majke Milane za sinom, zaledila je krv svim prisutnima koji su došli na poslednji ispraćaj do večne kuće ovog učenika šestog razreda Osnovne škole „Hristo Botev“ u Dimitrovgradu.\nMali Milan pronađen je u utorak obešen kablom na tavanu porodične kuće.\n- Srećo majkina! Sine moj, majkina snago, ponos i nado! Majkino si sve. Ja ne mogu bez tebe, doći će majka - odzvanjalo je porodičnom kućom, dok su prisutni nemo posmatrali u kovčeg koji je trebao na poslednji put da odvede malog đaka osnovne škole.\nPlakalo je i staro i mlado. Komšiluk je vrištao od bola. Baka Dobrila kaže da ona ne može da dočeka novi dan bez Milanovog: „Dobro jutro, bako.“\n- Sirota porodica. Vredni i marljivi ljudi. Celog života crnče, rade da deci stvore - kaže baka Dobrila.\nPoslednjem ispraćaju prisustvovali su i Milanovi drugovi.\n- Milan je bio sjajan drug i veoma aktivan u školskom orkestru, baš smo se spremali - rekao je njegov drug kroz suze. Učenici su, inače, bili razočarani što se pojavilo svega nekoliko učitelja i nastavnika iz ove škole.\n- Čuli smo se tog dana. Rekao je da uči i da je siguran da će položiti engleski. Ništa nije slutilo na tragediju - pričaju njegovi drugovi.\nMališan se obesio gumenim crevom za zalivanje, koje je zavezao za gredu krova, a njegovo telo pronašla je sestra Andrijana.\nPrema nezvaničnim informacijama i onome što je moglo da se čuje od meštana, pretpostavlja se da je motiv za samoubistvo najverovatnije bio popravni iz engleskog, koji se približavao.\nOd stradalog dečaka su se na Fejsbuku oprostili prijatelji. Neki od njih podelili su njegovu fotografiju uz koju su pisali reči saučešća porodici. „Počivaj u miru, brate moj“, napisao je drug koji je postavio zajedničku fotografiju sa nastradalim trinaestogodišnjakom.\n- To je divna, mirna porodica. Majka mu je zaposlena u centru sela, a i otac je veoma vredan. Bio je dete za primer, svoj deci bio je uzor. Ne možemo da poverujemo šta se dogodilo, da onakvog deteta više nema. Porodica je zanemela od šoka otkako se to dogodilo. Hitna pomoć je morala da interveniše dva puta jer je dečakovim roditeljima pozlilo - dodaju komšije nastradalog dečaka.


City :: Niš :: Produžen rok za uređenje korita Nišave / print=true\nHome | Vesti | Niš | Produžen rok za uređenje korita Nišave\n21. 06. 2017. Niš\nProdužen rok za uređenje korita Nišave\nKorito Nišave od medoševačkog do železničkog mosta, u dužini od oko 2 kilometra, trebalo bi do kraja novembra da bude potpuno uređeno. Kako tvrde nadležni, prvobitni rok produžava se 5 meseci.\nIako je trebalo da budu završeni do 15. avgusta, radovi na uređenju korita Nišave će, kako tvrde nadležni, iz tehničkih razloga, trajati i narednih 5 meseci.\n„Način regulacije je kombinacija uređenja minor korita i zelenog pojasa. I pored zaštite, cilj nam je i da građanima približimo reku, uređenu i očišćenu, i pešačku zonu potpuno sređenu, ovog trenutka možemo da kažemo, od Medoševca sve do Vrežine, sa mnogo sadržaja koji mogu biti naknadno dodati“, objašnjava Dragoljub Miljojković, direktor Vodoprivrednog centra “Morava“.\nRadovi na regulaciji reke Nišave od medoševačkog do železničkog mosta, u dužini od oko 2 kilometra, realizuju se u okviru projekta Svetske banke, a sprovode ga resorno Ministarstvo i preduzeće Srbija vode.\nKako ističu iz Vodoprivrednog centra “Morava“, do sada je realizovano oko 60 odsto ovog projekta i utrošeno 160 miliona dinara.\nTakođe, oko 400 metara medoševačkog kolektora izgrađeno je do sada, a vrednost ovog projekta koji se radi iz budžeta Grada Niša je 26 milona dinara, rekao je gradonačelnik Niša Darko Bulatović prilikom obilaska radova na jednom od najvećih gradilišta u gradu.\nZavršetak radova na kolektoru očekuje se do jeseni ove godine.


KRENULA NA VERIDBU U TRENERCI, JEDVA JE NAGOVORILI DA SE PRESVUČE: Kaća Grujić sada planira svadbu za 700 zvanica | wanted.rs\nKRENULA NA VERIDBU U TRENERCI, JEDVA JE NAGOVORILI DA SE PRESVUČE: Kaća Grujić sada planira svadbu za 700 zvanica 0 Podeli PODELI TWEET POŠALJI E-MAIL\nAutor Jelena Sitarica 19.06.2021. / 16:55\nKatarina Grujić nedavno je zaprošena, a sada je progovorila da želi venčanje na kom će biti ispoštovani svi običaji.\nLepa pevačica Katarina Grujić nedavno je zaprošena od strane svog dečka Marka Gobeljića. Fudbaler ju je iznenadio spektakularnom veridbom, a Kaća je sad otkrila neke od detalja koji su predhodili samom činu, ali i kakvo venčanje priželjkuju.\n- To je trebalo da bude neka privatna žurka, čisto da se svi prijatelji i mi okupimo. Htela sam da dođem u trenerci, nisu mogli da me nagovore da se sredim, a da sam obukla trenerku, pokajala bih se sigurno. Ovako je sve nekako bilo veliko iznenađenje, uzbuđenje i velika sreća. Ne mogu da kažem da nismo planirali veridbu, ali nisam očekivala ni da će biti ovako. Lepo je što ide sve po redu i dalje me drži to uzbuđenje od veridbe - rekla je Katarina u jednoj emisiji i otkrila kada će biti svadba.\n- To je sledeći korak naravno, ali čekamo da se normalizuje situacija sa koronom. Polako počinjemo da radimo, tako da će svadba verovatno biti sledeće godine Nekad hoću da svadba bude na nekoj plaži, da bude romantično sa samo 20-tak ljudi, te hoću veliku svadbu sa 600 -700 zvanica, ali jedno je sigurno - običaji moraju da se ispoštuju kakva god bila svadba.\nPodsetimo, nedavno se pisalo o tome da je pevačica u svađi sa ocem koji je želeo da venčanje organizuje van Beograda, nakon čega su je navodno došlo do većeg sukoba jer Kaća nije želela da svoje prijatelje cima tako daleko.\n- Kaća i Gobelja su pre nekoliko dana otputovali u Crnu Goru, gde su se videli sa njenim roditeljima. Bili su zajedno na ručku kada im je Gruja saopštio da bi on želeo da svadbu naprave u Bjelasici, odakle je rodom - navodno je rekao izvor blizak paru i dodao:\n- Rekao je da će im on sve organizovati na svom ogromnom imanju. Kaća je odmah počela da negoduje, a on joj je objašnjavao da bi tu bili skriveni od medija i da bi mogli opušteno da uživaju - navodi izvor blizak pevačici, piše Informer.\nU međuvremenu se pevačica oglasila i demantovala navode.\n- Moja porodica nije dužna da trpi stres, laži i klevete toga što sam ja javna ličnost i zbog nečijeg većeg tiraža! Moj privatan život nije i nikad neće biti rijaliti program i neću dozvoliti da se od najlepše stvari koja mi se privatno desila pravi nešto ružno i izmišljaju kojekakve gnusne laži! - rekla je izmeđuostalog osvrnuvši se i na priče da je u drugom stanju iako je to takođe više puta demantovala.\nKako je izgledala veridba, ukoliko ste propustili, možete pogledati u galeriji ispod:\nKatarina Grujić marko gobeljić Venčanje Veridba Iznenađenje Svadba


Škola fudbala Igora Joksimovića\nTrebinjac Igor Joksimović, bivši profesionalni fudbaler, igrač nekih od najuspješnijih klubova u zemlji i inostranstvu, ljubav prema sportu i bogato iskustvo odlučio je da kroz školu fudbala prenese na male ...\nUroš Mučibabić iz Gacka najbolji na Prvenstvu BiH u kik-boksu\nČlan Kik-boks kluba "Tigar" iz Gacka Uroš Mučibabić /17/ najbolji je borac Prvenstva BiH u ovom sportu koji je danas u fočanskoj Gradskoj dvorani okupilo 111 takmičara iz 25 klubova. Mučibabić je u ...\nU Bileći je danas održano prvenstvo regije u karateu za pionire i nade na kome je 21 takmičar Kluba borilačkih sportova osvojio 22 medalje, 15 zlatnih,5 srebrnih i 2 bronzane. Zlatne medalje su osvojili : ...\nDžudisti Leotara uspješni u Pljevljima i Prijedoru\nDžudisti Leotara nastupali su juče na dva kvalitetna takmičenja, u Pljevljima i Prijedoru, gdje su ostvarili zapažene rezultate. Na međunarodnom kupu u Pljevljima mladi Trebinjci su osvojili 3 ...\nČlanovi Džudo kluba Leotar osvojili su devet medalja, tri zlatne, jednu srebrenu i pet bronzanih na Prvenstvu RS za mlađe pionire i kadete koje je juče održano na Palama. Prvaci RS postali su Vidak Maljević, ...\nU Pljevljima je u juče održan 13. internacionalni karate turnir „Pljevlja open 2017 „, na kome je učestovalo oko 500 takmičara iz Rumunije, Bugarske, Mađarske, Albanije, Makedonije, BiH, Republike ...\nVladimir Panić iz Valjeva u muškoj i Sanja Kavaz iz Istočnog Sarajeva u ženskoj konkurenciji pobjednici su ekstremne trke u takozvanom nebeskom trčanju vertikalnim kilometrom "Trebinje-vertikal u kamenu", koja je ...\nTREBINJE, BILEĆA - Zoran Vlačić, Davor Vuković i Savo Redžo, trebinjski ribolovci, su prije tri dana na Bilećkom jezeru upecali soma kapitalca od 95 kilograma. Zanimljivo je da je ista tročlana posada, sa ...\nTrebinjac iz Mege stigao u Igokeu\nStefan Glogovac novi je član Igokee. U redove ekipe iz Aleksandrovca stiže iz Mega Leksa gdje je došao prošle godine iz Sparsa. Rođen je 1994. godine u Trebinju, a u Leotaru je započeo karijeru da bi sa samo 16 ...\nIvana Ninković o studijama i plivanju u SAD-u\nIvana Ninković je jedna od najuspešnijih plivačica BiH. Učestvovala je na Olimpijskim igrama u Londonu 2012, a tu sezonu je krunisala fantastičnim 10. mjestom na 50 metara prsno na evropskom prvenstvu u malim ...


Vesti online / Slobodno Vreme / Zdravlje / Ako ste ova krvna grupa, imamo dobre vesti za vas\nDa li znate koja ste krvna grupa? Ako ne znate, odmah uradite analize, kako bi otkrili. Jer, kao prvo,to je podatak koji uvek morate da znate, jer vam nekada može spasiti život. Kao drugo - nije svejedno koja ste krvna grupa. Naime, kako su pokazala nedavna istraživanja, nija svaka grupa ista - neke su jače, a neke slabije. Bilo bi dobro da znate u koju grupu vi spadate.\nObavezno saznajte koja ste krvna grupa\nNaučnici su došli do saznanja da krva grupa utiče na celokupno zdravlje svakog čoveka. Kako kažu, dokazano je da je A krvna grupa manje otporna na malariju, pa iz toga proiziliazi da je i "slabija" od ostalih.\n* 8 znakova koji ukazuju na malokrvnost\n* Ovo je najslabija krva grupa, osobe koje joj pripadaju teško podnose bolesti\n* Evo kako preživeti moždani udar\nZDRAVLJE Ovo je najslabija krva grupa, osobe koje joj pripadaju teško podnose bolesti\nĐoković - Agut 6:1, 5:7, 1:1 (UŽIVO)


Vulin: Akcijom MUP-a oko 450 migranata vraćeno u kampove i prihvatne centre (FOTO) - Društvo - Dnevni list Danas\nPočetna » Društvo » Vulin: Akcijom MUP-a oko 450 migranata vraćeno u kampove i prihvatne centre (FOTO)\n2Piše: Danas Online 28. novembra 2020. 10.33 Izmenjeno: 10.41\nKako se navodi, Vulin je sa direktorom policije Vladimirom Rebićem i republičkim komesarom za izbeglice i migracije Vladimirom Cucićem obišao policajce koji su jutros sproveli akciju traženja ilegalnih migranata na teritoriji opštine Novi Kneževac.\n„Ovde je bilo male dece, žena, ovde je bilo svih onih koji ne smeju i ne treba da budu van naših kampova. Moramo da vodimo računa o njihovom zdravlju, kao što moramo da vodimo računa o zdravlju svih naših građana. U vreme kovida, u vreme ove epidemije nijedan migrant ne sme da bude van prihvatnih centara, gde im je obezbeđeno sve što im je potrebno“, rekao je Vulin.\nMigranti Foto: MUP\nMigranti Foto: MUP (arhiva)\nPrema njegovim rečima, pripadnici MUP-a vode računa o dostojanstvu „svakog ljudskog bića u Srbiji“, ali i da migranti moraju da vode računa o zakonima i pravilima koje važe u Srbiji.\n„Smatramo da smo na ovaj način poboljšali bezbednost na ovom prostoru i naravno da će MUP učiniti sve da se u Srbiji poštuje zakon i da naš svakodnevni način života ni na koji način ne bude poremećen“, naveo je ministar policije.\nAleksandar Vulin, Migranti, MUP, Prihvatni centriBeograd\nMUP: Sinoć pronađen i sproveden u prihvatne centre 31 iregularni migrant\nMUP: Pronađeno 46 iregularnih migranata i prebačeno u prihvatne centre\n28. novembra 2020. u 11.03\nSta je sa migrantima kod bivse zeleznicke stanice i Ekonomskog fakulteta? „Je l’ im kamp na tom prostoru?\n29. novembra 2020. u 20.00\nDa te nije čika Vuline, sta bih smo mi.


Srbija i Makedonija ugovorile zajedničke projekte - Sputnjik Srbija\n00:56 19 Jul 2019\n© Foto : Sajt Vlade Srbije\n16:58 16.02.2015 (osveženo 16:19 05.10.2015) Preuzmite kraći link\nNa zajedničkoj sednici dveju Vlada u Skoplju vođeni razgovori o završetku Koridora 10, izgradnji 400-kilovoltne mreže dalekovoda između Niša i Štipa, o izgradnji gasne konekcije Vranje-Kumanovo, izgradnji železničke pruge do Grčke...\nNa sednici Vlada Srbije i Makedonije održanoj u Skoplju potpisano je sedam bilateralnih sporazuma o saradnji u oblastima ekonomije, turizma, železničkog saobraćaja, obrazovanja, zaštite životne sredine, kulture i spoljne politike.\nZajednička sednica je, prema mišljenju premijera Srbije i Makedonije Aleksandra Vučić i Nikole Gruevskog, potvrdila visok nivo međusobnog dijaloga u kome dominiraju saradnja i odnosi zasnovani na uzajamnom uvažavanju, preneli su makedonski mediji.\n„Izašli smo ne samo sa sedam sporazuma, već i sa mnogo projekata koje moramo da završavamo, neke u ovoj, a neke u 2016. godini. Uspeli smo da nađemo zajedničke interese u svim sferama društva", rekao je premijer Srbije.\nOn je naveo da će biti obavljena zajednička nabavka vakcina kojom će biti ostvarene uštede u budžetu i Srbije i Makedonije.\nVučić je rekao da se na sednici razgovaralo o završetku Koridora 10 do septembra 2016. godine, izgradnji 400-kilovoltne mreže dalekovoda između Niša i Štipa, o izgradnji gasne konekcije Vranje-Kumanovo kao i izgradnji železničke pruge do Grčke.\nPredsednik Vlade Republike Srbije Aleksandar Vučić sastao se danas u Skoplju sa predsednikom Republike Makedonije Đorđem Ivanovim i predsednikom Parlamenta Republike Makedonije Trajkom Veljanoskim.\nNa sastanku sa Ivanovim, Vučić se zahvalio na srdačnoj dobrodošlici, istakavši da je važno da Srbija i Makedonija razgovaraju o zajedničkim projektima i informisao predsednika Ivanova o sastanku dveju Vlada koji je jutros održan u Skoplju.\n„Od velikog interesa za obe zemlje su investicije u infrastrukturne projekte. Sa Makedonijom želimo najbližu saradnju", rekao je Vučić.\nPredsednik Ivanov istakao je da su zajedničke sednice primer kako dve zemlje treba da sarađuju i da rešavaju probleme.\n„Želimo dobru saradnju sa susedima, pogotovu ekonomsku", istakao je Ivanov.\nAleksandar Vučić i Đorđe Ivanov\nSagovornici su razgovarali o infrastrukturnim projektima, brzoj pruzi, gasnom snabdevanju, regionalnim projektima, kao i srpskom predsedavanju OEBS-u.\nPremijer Vučić takođe se sastao i sa predsednikom Parlamenta Republike Makedonije Trajkom Veljanoskim sa kojim je razgovarao o unapređenju saradnje parlamenata Republike Srbije i Makedonije.\nNa početku razgovora Vučić i Veljanoski konstatovali su da su politički odnosi na izvanrednom nivou i da je zajednička sednica dveju Vlada dobar primer i za ostale zemlje u regionu.\nVučić je istakao da je Srbija na evropskom putu i da je neophodno da na tom putu podržavamo jedni druge.\n„Jedni drugima smo među najvažnijim spoljnotrgovinskim partnerima", zaključio je Vučić i pozvao Veljanoskog da poseti Beograd.\nĐorđe Ivanov, Trajko Veljanoski, Aleksandar Vučić, Makedonija, Srbija